Diari Oficial de la Generalitat Valenciana


Sumari del DOGV 2220, del 04-03-1994 (1994/830749)

ACORD de 21 de febrer de 1994, del Govern Valencià, pel qual es declara la urgent ocupació dels bens i drets subjectes a un expedient d'expropiació forçosa de l'Ajuntament de Calp.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   2220

Data del DOGV
:   04-03-1994

Secció del DOGV
:   ALTRES DISPOSICIONS

Número del document
:   1994/830749


Data del document
:   21-02-1994

Organisme emissor
:   Conselleria d'Administració Pública

Tipus de document
:   Acord

ACORD de 21 de febrer de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Calp. [94/1406]  
El Govern Valencià, en la reunió del dia 11 de febrer de 1994, adoptà l'acord següent:  
L'Ajuntament de Calp, després de l'aprovació del projecte d'urbanització i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de carretera de la Font, de Calp.  
Aquesta declaració d'urgent ocupació es justifica en la necessitat d'executar les obres com més prompte millor, ja que l'esmentada obra figura en el Pla General d'Ordenació Urbana com a urbanització prioritària que s'ha de realitzar durant els dos primers anys de vigència, a fi d'evitar els greus accidents de circulació que es produeixen a l'esmentada carretera, i també per evitar-hi la intensitat de trànsit, ja que constitueix el segon accés a la població i pas inevitable per a la circulació que arriba des de València.  
Sotmès l'expedient a informació pública i efectuades les notificacions individualitzades als afectats, algú ha presentat un recurs de reposició, el qual va ser desestimat en la sessió plenària de l'Ajuntament de Calp de 2 de desembre de 1993.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià,  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Calp, per a l'execució del projecte de carretera de la Font de l'esmentada localitat.  
Llista de béns afectats:  
Finca núm. 1  
Propietària: Mercedes Valdecabres Forano.  
Li pertany per títol de compra, segons l'escriptura autoritzada pel notari Gerardo Sebastián Delgado García, de Teulada, de data 10 de desembre de 1980. Inscrita en el foli 100, tom 512, llibre 107, finca 13816, inscripció 3a., del Registre de la Propietat de Calp.  
Adreça: Gargasindi, 1-E. Calp.  
Descripció de la finca: terreny situat a Benicolada, 2-F. Extensió: 40m2.  
Límits: nord, camí particular; sud, resta de la finca; est, carretera de la Font: i oest, resta de la finca.  
Forma: irregular.  
Situació jurídica: embargament notes A, B i C; condició resolutòria a favor de Jesús Vizcaíno Martínez i Gabrielle de Vizcaíno.  
Finca núm. 2   
Propietari: Luis Martínez Arrilucea.  
Li pertany el ple domini del 44,325%, per títol d'herència, segons escriptura autoritzada pel notari Antonio de la Esperanza Martínez, de Madrid, de data 12 de març de 1991. Inscrita en el foli 8, tom 252, llibre 35, finca 4194, inscripció 4a., del Registre de la Propietat de Calp.   
El 55,675% restant és propietat de Carmen Trigo Cerezo, el qual ha estat cedit.  
Adreça: plaça Puerto de la Cruz, 2-9è., barri del Pilar. Madrid.  
Descripció de la finca: terreny situat a Gargasindi, 8-G. Extensió: 161m2.  
Límits: nord, amb la propietat de Jaime Mulet; sud, amb la propietat de Pedro Santacreu; est, resta de la finca; i oest, carretera de la Font.  
Forma: irregular.  
Situació jurídica: lliure de càrregues.   
Plantacions: 30 vinyes.  
Finca núm. 3  
Propietària: Guillermina Castell Ronda.  
Li pertany per títol d'herència, finca 2019, foli 205, tom 122. Inscrita en el foli 211, tom 122, llibre 12, finca 2022, inscripció 2a., del Registre de la Propietat de Calp.  
Adreça: carrer de José Antonio, 19. Calp.  
Descripció de la finca: terreny situat a Soliva, 1-A. Extensió: 714,50m2.  
Límits: nord, resta de la finca; sud, carretera de la Font; est, carrer d'accés a la urbanització Adelfas; i oest, amb la propietat de Ginés Font Llopis.  
Forma: trapezoïdal d'una amplària aproximada de 10m.  
Situació jurídica: lliure de càrregues.  
Plantacions: 7 tarongers, 1 ametler i 4 baladres.  
Edificacions: 1 aljub, 1 escala de 6 escalons amb una rampa central de 2m d'ampla i 1 tanca de 1,20m d'obra, més 90cm de tancament metàl·lic, amb una longitud de 90m i 1 porta metàl·lica d'1,90m per 4m.  
Finca núm. 4  
Propietari: usdefruit d'Albert London i nua propietat de Thomas London.  
Li pertany per títol d'herència segons l'escriptura autoritzada pel notari Francisco Estela Sendra, de Benissa, de data 8 de gener de 1976. Inscrita en el foli 143, tom 227, llibre 28, finca 3917, inscripció 3a. i 4a., del Registre de la Propietat de Calp.  
Adreça: Residence Duparc Chatel Guyan. França; i 7, The Hygh St. Leidlington Bedforshire. Gran Bretanya.  
Descripció de la finca: terreny situat a Benicolada. Extensió: 15,75m2.  
Límits: nord, carretera de la Font; sud, camí de la urbanització; est, carretera de la Font; i oest, resta de la finca.  
Forma: irregular.  
Situació jurídica: lliure de càrregues.  
Edificacions: mur de blocs de 50cm d'altura més 50cm de gelosia amb passamà.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Calp al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent d'interposar-hi, després de la comunicació prèvia preceptiva al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 21 de febrer de 1994  
El conseller secretari del Govern Valencià en funcions,  
JOAN ROMERO I GONZÁLEZ